Ego Odo, Dei gratia dux Burgundię, notum facio presentibus et futuris, quod Osmundus de Rubeomonte in presentia mea apud Monasterium Sancti Iohannis, ubi graviter infirmitate detinebatur, dedit et concessit in perpetuam elemosinam ecclesię Fonteneti, pro anima sua, piscaturam Curcellarum et pasturas a Fana in sursum et omnes aasentias citra aquam et ultra aquam, in valle et in monte, in bosco et in plano. Et ut hec firmiter manu tenerent atque inviolabiliter observare facerem satis a me humiliter expetiunt. Unde sunt testes Hugo, abbas Monasterii Sancti Johannis, Villelmus de Quince, monachus ejus, Villelmus de Brena, Renardus, vierius Eduensis, Theobaudus prepositus Montisbarri. Et ut hoc ratum habeatur in posterum sigilli mei impressione munivi, anno ab incarnatione Domini M°C°XC° et IIII°.